Diari Oficial de la Generalitat Valenciana


Sumari del DOGV 6159, del 04-12-2009 (2009/11613)

RESOLUCIÓ de 6 d'agost de 2009, del secretari autonòmic d'Ocupació, director general del SERVEF, de reajustament de crèdits en el capítol IV, Transferències Corrents, del subprograma 322.52, Formació per a l'Ocupació, per un import de tres-cents setanta mil quatre-cents setanta euros (370.470,00 €). Expedient número 31.017/09.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6159

Data del DOGV
:   04-12-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/11629


Data del document
:   06-08-2009

Organisme emissor
:   Servei Valencià d'Ocupació i Formació

Tipus de document
:   Resolució

RESOLUCIÓ de 6 d'agost de 2009, del secretari autonòmic d'Ocupació, director general del SERVEF, de reajustament de crèdits en el capítol IV, Transferències Corrents, del subprograma 322.52, Formació per a l'Ocupació, per un import de tres-cents setanta mil quatre-cents setanta euros (370.470,00 €). Expedient número 31.017/09. [2009/11495]  
La Llei 15/2007, de 27 de desembre, de Pressupostos de la Generalitat per a l'exercici 2008, incloïa en el capítol IV del subprograma 322.52 "Formació Professional Ocupacional i Contínua" la línia de subvenció genèrica T5698 "Tallers de formació i inserció laboral per a determinats col·lectius", dotada amb fons no condicionats en 3.850.000,00 euros.  
Al tancament de l'exercici 2008, han quedat compromisos degudament adquirits d'accions formatives per a facilitar la inserció sociolaboral dels col·lectius de dones desocupades, joves menors de 25 anys desocupats i parats de llarga duració i, d'altra banda queden pendents de liquidar expedients de l'exercici anterior que han sigut objecte de recurs i han de ser atesos a càrrec del pressupost 2009.  
La Direcció General de Formació i Qualificació Professional, a fi d'atendre estos compromisos proposa en el capítol IV Transferències Corrents del subprograma 322.52 "Formació per a l'Ocupació" reobrir la línia de subvenció T5698 "Tallers de formació i inserció laboral per a determinats col·lectius", dotant-la d'un crèdit de 370.470,00 euros minorant la línia de subvenció T0933 "Formació professional a la mesura de les empreses", finançada amb fons no condicionats.   
Per tot això, vist l'informe de la Intervenció Delegada en el SERVEF de data 5 d'agost de 2009 i tenint en compte el que disposen els articles 32 i 33 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana; en els articles 17 i 20 de la Llei 17/2008, de 29 de desembre, de Pressupostos de la Generalitat Valenciana per a l'exercici 2009 i en el Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, resolc:  
Primer  
Reobrir la línia de subvenció genèrica T5698, «Tallers de formació i inserció laboral per a determinats col·lectius», en el capítol IV, Transferències Corrents, del subprograma 322.52, Formació per a l'Ocupació.   
Segon  
Transferir crèdit entre línies de subvenció d'un mateix subprograma i capítol d'acord amb el detall següent:  
Aplicacions pressupostàries de gasto   
que disminuïxen: Import:  
64.10.57.3687.50690.5 Línia T0933 -370.470,00 €  
Aplicacions pressupostàries de gasto   
que augmenten: Import:  
27.74.78.7307.57802.4 Línia T5698 +370.470,00 €  
València, 6 d'agost de 2009.- El secretari autonòmic d'Ocupació, director general del SERVEF: Luis Lobón Martín.  
ANNEX DE LÍNIES DE SUBVENCIÓ EXERCICI 2009   
TRANSFERÈNCIES CORRENTS   
  
\* \* \* \* \* \* \* \* \* \* \* \* \* \* \* \* \* \* \*  
ANEXO DE LÍNEAS DE SUBVENCIÓN EJERCICIO 2009   
TRANSFERENCIAS CORRIENTES   
